Javi Solís ufre una reseña de «La guerra del medrosu»
#000001
Yá nada foi igual dende l’ataque. Tuvi que colar pa otru llau ensin mirar p’atrás. Nun pudi nin llorar polo que dexé nel sitiu nel que viviera dende guah.a. Nun había otra. Namás me quedaba siguir.
#000006
Cuando aporté a la colonia nun diba sola, alcontrara pel camín más d’una docena de persones. Nun sabíemos por qué nosotros nos salváramos de la plaga mientres tolos familiares y amigos morrieran ensin que naide pudiera facer nada.
#000007
Naquel sitiu too yera nuevo. Lo primero qu’había que facer pa entrar yera desinfestase, nun yera plan correr riesgos tal y como taben les coses. Esfregáronnos el pelleyu con milenta productos, cortáronnos el pelo y depués lleváronnos a esperar a una casona vieya onde toos, homes y muyeres, ocupábemos un cuartu puercu y escuru nel que nun había namás que dos cames. La mayoría de les nueches dormí en suelu. Solo una vez, cuando-y fici un favor a unu que yera más fuerte que yo, pudi ocupar un cachu de colchón. Esi día tamién comí un poco de pan duro con carne y non pan solo, que yera a lo que taba avezada.
#000008